PÜHA VAIMU ÕHTU
Palvetan, Kõige Kallim, Oled alati mu juures
Ohkan, igatsen Su juurde, mu Jeesus
Oled alati mu juures Miski meid ei lahutada saa
Sind on kerge armastada Sinu käest ma kõik saan
Sind alati ma igatsen Ja tahan olla Sinuga
Vaatad mind, mulle sosistad Mu kätt vaikselt silitad
See tunne selgitab Miks mind Sa armastad
Oled alati mu juures Miski meid ei lahutada saa
Sind on kerge armastada Sinu käest ma kõik saan
Sind alati ma igatsen Ja tahan olla Sinuga
Oled alati mu juures Miski meid ei lahutada saa
Sind on kerge armastada Sinu käest ma kõik saan
Sind alati ma igatsen Ja tahan olla Sinuga
Sind on kerge armastada Sinu käest ma kõik saan
Sind alati ma igatsen Ja tahan olla Sinuga
Olla tahan vaid
Toolil istudes, tuli südamesse tohutu tänu.
Mõtlesin kaheksa aasta tagusele ajale.
Siis oli ainult kaks patust inimest, mina ja Mirja, ning Jumala visioon.
Ei olnud oskusi ega raha. Aga nende 8 aasta jooksul
on toimunud nii palju Jumala imesid,
mis ei oleks olnud võimalikud ilma meie kalli aarde Jeesuseta.
Millise ime on Ta teinud soome rahvale ja neile,
kes iganes neid saateid näevad!
Piiblis on öeldud, et me ei saa midagi teha ilma Püha Vaimuta.
Kui Jeesus tõusis surnuist, Ta ütles, et läkitab Püha Vaimu.
et Ta saaks meie südameid täita nii, et oleksime
kõlblikud selle Talle jaoks, kes on lepitanud meie patud.
Kuigi me Mirjaga olime ja oleme patused,
oleme õigeks mõistetud Jeesuse ristisurma läbi.
Püha Vaimu õhtud toimuvad nii tihti, kui on võimalik.
Ilmselt kaks korda kuus. See töö loomulikult vajab töötajaid.
Seepärast teeme saadete valmimise toetuseks korjanduse.
Sellega saavad kaasas olla kõik kohalolijad ja ka teie,
kes olete kodudes. Saate olla kaasosalised,
toetades seda imelist Jumalariigi tööd,
mida Ta on seni teinud ja mida Ta tulevikus veelgi laiendab.
Toetamiseks külasta meie kodulehte www.tv7.ee
Lisaks võid toetada TV7 tööd ja tegevust Eestis,
helistades meie annetustelefonile 900 1777 (kõne hind on 7 eurot)
Õnnistagu Jumal teie kõigi ohvrit ja andku teile seda kõike,
mida Tema peab iga üksiku jaoks vajalikuks.
Olge õnnistatud Jeesuses! Aamen.
Ma kummardun Su poole Issand, Anna andeks mu patud Sa
Soovin väga kord jõuda Su juurde Pese verega süda mul nüüd
Minu nimi Elukirja Punasega kirjuta Sa
Veri Kolgata künkalt voolab Veel tänasel päevalgi
Las nelipühi tuli ristib Mind taevase tulega
Iga päev Sa taluta, kanna Et Su tahtes ikka käia ma võiks
Kui viimane hetk mulle saabub, Täida taevase rõõmuga
Luba, et võiksin eluteel võita Viljavihke Sul korjata
Jeesus Kristus, me auhiilgus, Arm ja tõde meie sees
Sinu pühadus meist Valgusena paistku
Oma Vaimuga meid täidad Taeva aardeid meile näitad
Uutes keeltes laulda soovin Halleluuja! Rõõmustades
Sulle ülistus olgu ja au Me tahame ikka Sind kiita
Jeesus, ei igatse muud kui Su ligiolu
Jeesus, Sind kummardan kogu aeg
Jeesus, ei igatse muud kui Su ligiolu
Jeesus, Sind kummardan kogu aeg
Sulle ülistus olgu ja au Me tahame ikka Sind kiita
Jeesus, ei igatse muud kui Su ligiolu
Jeesus, Sind kummardan kogu aeg
Jeesus, ei igatse muud kui Su ligiolu
Jeesus, Sind kummardan kogu aeg
Sulle ülistus olgu ja au Me tahame ikka Sind kiita
Sulle kõlagu igavesti ülistuslaul
Oled kroonitud nüüd ja igavesti
Valitsed pühaduses Sinu riik ei kõigu
Oma plaane viid ellu sel maal
Kuningate Kuningas
Jeesus Kõigeväeline
Maa ja taeva Issand suur
Ustav ja õiglane
Sulle kõlagu igavesti ülistuslaul
Oled kroonitud nüüd ja igavesti
Valitsed pühaduses Sinu riik ei kõigu
Oma plaane viid ellu sel maal
Kuningate Kuningas
Jeesus Kõigeväeline
Maa ja taeva Issand suur
Ustav ja õiglane
Kuningate Kuningas
Jeesus Kõigeväeline
Maa ja taeva Issand suur
Ustav ja õiglane
Vaim ja pruut ütlevad
Tule Issand, tule Jeesus
Vaim ja pruut ütlevad
Tule Issand, tule Jeesus
Vaim ja pruut ütlevad
Tule Issand, tule Jeesus
Vaim ja pruut ütlevad
Tule Issand, tule Jeesus
Kuningate Kuningas
Jeesus Kõigeväeline
Maa ja taeva Issand suur
Ustav ja õiglane
Kuningate Kuningas
Jeesus Kõigeväeline
Maa ja taeva Issand suur
Ustav ja õiglane
Jumala rahu! Oleme täna õhtul kogunenud Püha Vaimu õhtule.
Kuna see on Püha Vaimu õhtu, siis vaatame, mida Püha Vaim saab
inimsüdames korda saata. Alustame palvega.
Oo, Issand, vala südameisse oma pühaduse Vaim!
Lase paista Su risti ime iga hinge sügavusse.
Las Püha Vaim kutsub neid Karjase karja hulka.
Eluvett saab janune juua taevaleekide valguses. Aamen.
Täna õhtul vaatame Jesaja raamatust Jumala viinamäge.
Js. 5:1-2: "Ma tahan nüüd laulda oma armsamast, mu armsama laulu
tema viinamäest. Mu armsamal on viinamägi viljakal mäenõlvakul.
Ta kaevas ja puhastas kividest ning istutas häid viinapuid;
ta ehitas selle keskele torni, ta raius sinna ka surutõrre.
Siis ta ootas, et see kasvataks häid kobaraid,
ent kängunud olid kobarad, mida see andis."
Siin on viinamäe omanik meie sõber Jeesus Kristus.
Ta on täna vennastki lähedasem,
kuid homme võib Ta juba olla meile kohtunik.
Viinamägi on inimese süda.
Meil kõigil siinolijatel on viinamägi, Jumala viinamägi.
Viljakas mäenõlv on puhas süda, kuhu paistab päike.
Püha Vaimu päike paistab ja ilmutab me südameis Kristust.
Viinamäe aednik on Kristus, meie Vabastaja,
kelle ees kord oleme vastutavad oma viinamäe korrashoiu eest.
Viinamäe aednik töötles pinnast.
Elukoolis meid töödeldakse.
Püha Vaim puhastab kividest ja kändudest -
paljastab me salapatte.
Põhjamaal on tehtud metsast põllumaad.
Kändude juurimisel võis alati tulla välja midagi vingerdavat.
Sarnane on ka inimese süda. Jumal näeb, mis seal elutseb.
See on aastatepikkune töö.
Jumal teeb terve meie eluaja inimese südames tööd.
See on jätkuv. Alati kui arvame, et oleme saanud Jumalale lähemale,
tuleb südamest esile järjest uusi patte.
Tõepoolest Jumala koolis tehakse aastate kaupa tööd.
Kuidas Püha Vaim meid töötleb?
Olin kaheksane, kui hakkasin südames tundma Püha Vaimu töötlemist.
Lapski mõistab, kuidas Püha Vaim töötab.
Sain aru, et olin patune ja Jumala kutsub.
Kuid oma südamesse ei tahtnud Teda siis vastu võtta.
Hiljem kahetsesin. 13-aastasena lugesin Piibli kaanest kaaneni läbi.
Sellest polnud palju kasu, kuna ma ei saanud sellest aru.
Ühte kohta mõistsin. See oli Ilmutuse 7:13.
"Need seal, valgeis riides, kes nad on" - see peatas mind.
Sain aru, et minul ei olnud neid valgeid riideid, mida annab Kristus,
seda puhast päästekuube.
Järgmine kord Püha Vaim jälle töötles mind.
Olin teismeline. Läksime ekskursioonile ühte uude kirikusse.
See kirik oleks pidanud olema tühi.
Kuid juhtus nii, et kiriku eesosas oli kolm noormeest.
Keskmisel neist kolmest oli Piibel käes ja ta hakkas sealt lugema.
"Piibel on Jumala Sõna ja selles on Jumala vägi" - just see,
mida ta rääkis, puudutas sellel päeval minu südant. Ma seisin ja
olin imestunud, kuidas üks noor mees saab lugeda tõde, mis nii puudutab.
Olles väljunud kirikust, palus meie ekskursioonijuht vabandust
ja ütles: "Kui kahju, et see noor arstiteaduse üliõpilane oli
läinud peast segi ja temast oli saanud tänavaevangelist,"
põlastades teda tänavaevangelistina.
Sellel päeval ma mõistsin, et sel noorel mehel oli midagi,
mida mina ei olnud leidnud. Tal oli midagi, mida igatses mu süda.
Läks aaastaid enne, kui mõistsin, mida temal oli.
Tal oli seda Jumala elavat vett, seda Püha Vaimu väge.
Meie ekskursioonijuht aga seda ei mõistnud.
Meenub järgmine kord, kui käisin oma noormehe,
praeguse abikaasaga. Oleme olnud nüüd juba 44 aastat abielus.
Jalutasime meie kodumaal mererannas ja meile tuli vastu kaks naist.
Nad tundusid meile muldvanadena, kuigi olid vast neljakümnendates.
Nad küsisid: "Vabandust, kas te teate teed taevasse?"
Vaatasin neid, nad tundusid väga mõistlikud ning hästi riietatud.
Mõtlesin, et on vaja viisakas olla ja ütlesin: "Tänan, jaa."
Aga kahe nädala pärast hakkas Püha Vaim minus tööd tegema:
"Miks sa siis ei küsinud?" Ma ei teadnud ju teed taevasse.
Kui ma neile ütlesin: "Tänan, jaa", ütlesid nemad: "Halleluuja!"
Nad lahkusid vaimustunult uskudes, et ma tean teed taevasse.
Täna ma kiidan Jumalat, et tean teed taevasse.
See algab Kolgata vereallikalt, kuhu Kristus kutsub täna õhtul sindki,
kes sa veel Teda ei tunne.
Kolmandal korral kõnetas mind Jumal ise. Olin kodupaiga luteri kirikus
altari juures armulaua veini maitsmas. Järsku kuulsin taevast
Jumala häält, mis kajas nagu vetekohin üle maa.
Aga see kajas ka mu südames.
Jumal rääkis kuuldava häälega mu südamele ja ütles:
"Sa saad päästetud ja koos sinuga su perekond."
Sõna "päästmine" ei kuulunud minu sõnavarasse, kuid süda teadis,
et Jumal saab midagi imelist tegema.
Ma ei tülitanud Teda, kuna ei osanud.
Viie aasta pärast Kristus päästis ka mind.
Tänagi olen Talle tänulik. Kui me istume kirikus aastast aastasse,
võime tihti arvata, et oleme teel taevasse.
Kuid taevasse pääsemiseks on vaja Kristuse verega tähistatud passi.
Ilma selleta ei pääse.
Meie ei saa ka astuda Soome pinnale enne, kui näitame oma passi.
Eile õhtul saabusime siia.
Reisimiseks on vaja passi ja passi on vaja ka viimasele reisile,
kui pääseme koju Kristuse veremärgiga passiga.
Ja see peab meil olema.
Siis puhastas viinamäe aednik maa kividest ning ehitas toestiku,
millele taimed koos kobaratega haakuvad ja toetuvad.
Viinapuud kannavad palju suuri viinamarjakobaraid.
Ka meie südames on üks toestik.
Seal on need Jumala enda sõrmega kivitahvlile kirjutatud 10 käsku.
Pole vahet, kas oleme siis usklikud, paganad või misiganes religiooni
esindajad, need on Püha Vaimu poolt sinna sisse uuristatud.
Südametunnistus ütleb: "Ära nii tee! See on vale. See on õige."
Igaühel meist tuleb ükskord Jumala kohtujärje ees vastata,
kas me oleme kuuletunud Püha Vaimu häälele.
Jumala sõrm on see sõrm, mis tänagi võib riivata me südant.
Teame, kui oleme jälle astunud sammu kõrvale kas ühele või teisele poole.
Ja Püha Vaim kutsub: "Tule siia ja tee nii!"
Kunagi Ta ei viita kümnele patule korraga,
vaid juhendab armastuses meid ükshaaval: "Tee see korda!"
Ta kutsub meid hellalt oma armastusega.
Käsud on elus teeviidaks.
Neid tuleb meil õpetada lastele ja lastelastele.
See on meie kohus. Tänapäeval on see ununenud.
Koolist on eemaldatud ka need väärtuslikud käsud,
mida Jumal on andnud kõigile teadmiseks. Psalmis 23 on öeldud:
"Ainult heldus ja headus järgivad mind kõik mu elupäevad."
Inglisekeelses tõlkes ütleb sama koht,
et nagu ajaksid meid kogu aeg taga või piiraksid nagu karjakoerad.
Meil on mäerinnakuil palju lambaid
ja karjakoerad tulevad ning ajavad neid kokku sööma.
Heldus ja headus - võibolla on need kaks inglit, kes meid ümbritsevad
kogu aeg teel koju. Jumala ääretu arm ja armastus kutsuvad meid.
Täna õhtulgi kutsub Ta võibolla just sind.
Jumala arm on imeline. Oleme jälginud mitmeid kuid telerist,
kuidas Alabamas noor poiss on kuulutanud vanaaja evangeeliumi -
risti ja vere evangeeliumi väega, mida ma pole oma eluajal näinud.
Olen näinud Jumala suurt armu. Esmalt jutlustas see poiss
kuudekaupa just nagu matusteks salvides.
Siis tuli see hävitav orkaan (Alabama, 2011).
Kõik, kes võtsid Sõna vastu, on tänasel päeval koju jõudnud.
Aga kui paljud mõtlesid, et küllap aega veel on.
Me ei tea, kas oleme üldse homme veel elus.
Meil tasub siis, kui käsk antakse, seda kuulda võtta.
See noor poiss jutlustab tänagi veel. Ta on pärit me kodu lähedalt.
Aednik istutas häid viinapuid.
Viinapuud kasvavad ainult kuuma päikese käes.
Just nagu on öeldud laulus:
"Kui maine kuld puhastub põletavas leegis,
nii meie usk ka uueneb üksnes raskuste tules."
See on nii ka täna.
Jumala koolis valmistatakse ka tänapäeval peaministreid
nägemuste, solgikaevude ja vanglate kaudu, nii nagu Joosepi eluajal.
Sinna ei ole mingit kergemat teed.
Püha Vaimu koolis ei spikerdata. Tema näeb kõike.
Väikesed viinamarjad valmivad väiksemas kuumuses.
Mõni nädal tagasi vaatasin TV7 saadet Amy Carmichaeli elust.
Olin väga rõõmus. Mul on tema imelisi raamatuid.
Tema esimene tööpõld oli Jaapanis.
Ta õppis ära jaapani keele ning kirjutas raamatuid.
Siis oli ta Sri Lankas, kus õppis jälle ära keele, kirjutas raamatuid.
Viimased 40 aastat Indias. Aga kõige imelisem asi on see,
et ta kogus templitest neid väikeseid lapsi - templivange.
Kuid oma elu viimased 20 aastat ta dikteeris oma raamatut,
olles ise hirmsates valudes haigevoodis. Püha Vaim töötas ka siis.
Kui oleme Püha Vaimuga ristitud, Püha Vaim me sees on alati elav.
Ta ei sõltu sellest, kas oleme terved või haiged.
Maakuulajad kandsid Kaananimaalt suuri viinamarjakobaraid.
Neil oli tohutu suur mahlane viinamarjakobar põikpuul,
mida kandsid kahe mehega.
Milliseid marju kasvatame meie oma viinamäel?
Küpseid, tooreid või kibedaid?
Kvaliteet sõltub temperatuurist.
Kas vaatame rohutirtsude ja hiiglaste - meie oma raskuste peale?
Kas vaatame haigustele ja takistustele? Palju kordi on mulle öeldud:
"Küllap minagi teeksin Jumala tööd, kui Ta mind tervendaks."
Kui oleksin oodanud tervenemist, oleks ma pidanud enne alustamist
ootama 25 aastat. Viimati pidasin jaanuaris koosolekuid Turus.
Kui jõudsin lennukisse, ei pääsenudki kodumaale.
Seda ei juhtu just tihti, kui oled juba lennukini jõudnud.
Mind sõidutati haiglasse ja mu kojusõit lükkus edasi.
Kaotasin lennupileti raha. Paar nädalat läks enne,
kui sain uue pileti ja pääsesin koju.
Aga isegi viimasel päeval olin reisimiseks liiga haige ja voodis.
Kell oli kolm peale lõunat. Sain sõnumi Indiast oma mehelt,
kes oli seal evangeliseerimas: "Kuidas läheb? Kus oled?"
Saatsin vastuse: "Olen voodis ja ootan lennuväljale minekut."
Mõtlesin, et ka see pilet läheb kaotsi, sest ma ei suuda seista.
Paari minuti pärast tuli järgmine sõnum: "Koosolek käib. Palume su eest."
Samal sekundil võttis Püha Vaim erilise meelevalla.
Vajusin imelisse seisundisse. See oli nagu nii sügav uni,
et ise ei saanud midagi teha. Viisteist minutit.
Seejärel helises väga selgelt mu südames Jumala uksekell.
Nii Ta kutsub mind alati palvele, äratades minutaolisi laiskvorste.
Sel hetkel, kui helises Jumala uksekell, nägin vaimusilmadega
Vabastajat, kellest hoovas auhiilgust.
See hoovus täitis mind.
Kohe hüppasin püsti, panin kohvri korda ja jõudsin lennuväljale.
Püha Vaim tegutseb nii imeliselt ja tihti viimasel hetkel.
Ta ei tule tunde ega nädalaid varem, vaid siis, kui on tõeline vajadus.
Me võime selle peale loota, et Püha Vaim tegutseb.
Kui vaatame Kristusele, murrab usk vaenlase takistused.
Asjatu ootamisega jääme palju kordi ilma võimalustest.
Niisiis ei tasu mõelda negatiivseid mõtteid,
vaid seda, et me suudame kõike Jumalas.
Temas on me jõud ja Tema võitleb meie võitlusi.
"..Ja aednik ehitas sinna keskele torni" - Kolgata kalli risti.
Täna õhtul on seal vereallikas.
Mitte ükski inimene ei saa ilma risti ja vereta päästetud.
Ei piisa lapsepõlve usust.
Inimhing vajab verega puhastust. Meie elus peab olema rist nähtaval kohal.
Kui oleme tõeliselt Kristuse järgijad, oleme ka Tema tunnistajad.
Minu kodupaigas tuntakse mind soome koerakrantsina.
Kui ma kuskilt kinni hakkan, ei lase ma lahti.
Ristiteel käimine hoiab ära meie eksimise patuteele.
Mind kutsus Jeesus noorena, öeldes: "Järgi mind!"
Ta kordas kutset kolm korda.
Tol korral ma ei saanud aru, mida see tähendas.
Mõistsin vaid, et mul on vaja ainult järgida ja siis Tema juhib.
Püha Vaim juhib sammhaaval, kuhu minna ja mida teha ning
toob just need inimesed mu juurde, kellele on vaja tunnistada.
Võin loota Temale. Kui Ta mind kutsus, andis Ta väe.
Kui Ta kutsub sind, annab Ta väe.
Ta ei kutsu meid iialgi sellisele tööle, kus Ta ei suuda meid aidata.
Rist me elus valgustab ja ilmutab Kristust.
Tema on meile kõigeks. Ilma Temata pole meist ühtegi.
Teda teenides langeb me südamealtarile taevatuli.
Selles elus pole midagi imelisemat,
kui Kristust vaimus kummardada ja ülistada!
Paavo Ruotsalainen märkas kord, et Seppä Högmanil oli midagi,
mida temal ei olnud. Siis Paavo läks küsima,
mis asi see on, mida mul ei ole. Seppä andis ausa vastuse:
"Sul on puudu üks ja koos sellega kõik - Kristuse sisemine tundmine."
Kristuse sisemine tundmine teeb meist tõelised Tema tunnistajad nii,
et sellest teavad me naabrid ja sõbrad. Me ei saa seda varjata.
Mingil viisil see saab avalikuks, et me oleme Kristuse omad,
Tema järgijad, Kristuse verega pestud ja meie patud on andeks antud.
"..aednik raius surutõrre." Vihmavesi kastis taimede juuri.
Kristuse püha veri voolas ristil meie pattude pärast.
Ta maksis kõige kõrgema hinna, mida iganes on makstud
või tullakse iialgi maksma. Meil pole vaja käia nädal nädala järel
eestpalvel siin ja seal. Kristus on kõik teinud.
Kui loodame Temale, piisab verest. Ei ole vaja sooritamisi ja tegusid.
Maksab ainult Kristuse veri - see kallihinnaline veri päästeks.
Kas oleme vastu võtnud Tema armu?
Tänane õhtu võib olla just sinu õhtu.
Sest nõnda on Jumal maailma armastanud,
et andis kõik just sinu pärast.
Kristus tuleb viimast korda, kuid mitte enam hingi päästma,
vaid neid inimesi koju viima, kes Teda ootavad.
Meil on vaja iga hetk olla ärkvel, kuna me ei tea seda päeva ega hetke,
kui saabub peaingel ja puhub pasunat, sest siis on koju pääsemine.
Viinamäele on ristiuks veel avatud. See uks on tõeline.
Meenub, kuidas aastaid tagasi palusin jätkuvalt ühe proua eest.
Kord andis Jumal mulle võimaluse. Üks naine saatis mulle kirja, küsides,
kas ta võib tulla vestlema. Sel ööl ma palusin:
"Issand, Sina saad selle proua vastu mingil moel rääkida.
Mina seda ei oska, olen täiesti saamatu."
Kui ta saabus, istus ta diivanile ja mina olin seal tugitoolis.
Ootasin, mida ma nüüd peaksin rääkima, kuid vaimus tundsin,
et pean olema vait. Järsku ta vaatas meie mittetöötava teleri ekraani.
Ta ütles: "See on imeline!" Ma vaatasin, mida ta näeb -
mina ei näinud midagi.
Ta ütles: "Siin ekraanil on rist ja selle juures uks,
millest sa oled sisse läinud ja kutsud mind.
Kuidas see peaks toimuma?" Oo, milline rõõmuhetk!
Võisin talle rääkida Kristuse päästetööst.
Ta võttis samal päeval Jeesuse vastu oma Issandaks ja Päästjaks.
Temast sai imeline Jumala tunnistaja just selles ametis, kus ta oli.
Ma ei teadnud siis, kui lühike aeg talle anti.
Pisut üle kümne aasta. Kuid ta tegi kõik, mis ta suutis kuni
Jeesus tuli ja kutsus ta koju. Hiljem ta abikaasa rääkis mulle
et veel haigevoodil, kui ta ei suutnud enam Piiblit käes hoida,
siis oli tal väike raamatuke "Südame valgus".
Seda ta luges veel kuni viimase hetkeni.
Kas pole imeline tunnistus?
Mida meie teeme viimasel hetkel, siis kui Kristus meid kutsub?
Iga kord, kui kohtume kellegagi, tuleks meil mõelda:
"See päev võib olla tema jaoks viimane."
Me ei peaks mõtlema, et ehk homme tunnistan,
siis on mul rohkem aega.
See päev võib olla viimane.
Tasub tähele panna igat hetke.
Hiljuti keegi küsis mult:
"Kuidas tead, kellele peab tunnistama?"
Vastasin lihtsalt: "Igaühele, kes liigub, kõigile peab tunnistama.
Võibolla, et nad homme enam ei liigu; on ehk haiglas või taevakodus."
Kõigile peab tunnistama, kui nad veel liiguvad.
Mult on küsitud veel, kas palvetan koerte ja kasside eest.
Palvetan kõigi eest. Hiljuti nägin koera, kel oli kaks kasvajat kõhus.
Palvetasin ja järsku tuli Püha Vaimu vägi ja hakkas väeliselt tegutsema.
Koer tervenes ja hüppas rõõmsalt üles oma jalgadele.
Terve pere tänas Jumalat. Kõik oleme Jumala loodud.
Loomad ei vaja päästet, meie vajame. Jumal armastab meid kõiki.
Kas sina, mu sõber, soovid täna õhtul astuda sisse ristiuksest?
Jeesus ootab just sind.
Sa võid teha oma otsuse seal, kus sa just oled.
Sa võid kummarduda ja paluda Kristusel tulla sinu elu Issandaks.
Alles seejärel võid hakata taeva jaoks vilja kandma.
Kui sa aga ei soovi, siis kannad metsikuid kobaraid ja hukkud.
Mina tulin usule imelisel moel.
Istusin koosolekul, kuulates misjonäri Filipiinidelt.
Järsku oleksid nagu kõik inimesed mu ümbert kadunud.
Jumal hakkas mind kõnetama. Usun, et viimast korda.
Ma ei näinud kedagi peale selle noore neiu.
Iga sõna, mida ta rääkis, tungis nagu pistoda mu südamesse.
Kuigi ma ei mõistnud, millest ta rääkis, sain aru, et olen patune.
Püüdsin tõusta sest kogesin,
et see on nii õudne, et ma rohkem ei pea vastu.
Kui püüdsin tõusta, märkasin, et keegi oli liiminud mind kinni -
ma ei pääsenud liikuma.
Järgmisel hetkel süttis terve põrand leegitsedes põlema.
Need olid põrguleegid, mis hakkasid juba mu põlvi noolima.
Siis ma mõistsin, et taevas on tõesti olemas, põrgu on tõeline.
Kui me ei tunne Kristust, siis kuulume saatanale.
Sel päeval hüüdsin kogu südamest: "Jumal, kallis Jumal,
ära lase mul minna põrgusse! Näita mulle teed taevasse!"
Samal hetkel see noor naine seal ees ütles, et siin on täna õhtul keegi,
kes ei tunne teed taevasse. Enam selgemini polnud võimalik öelda.
Ta ütles: "Tõsta oma käsi selle märgiks ja ma palvetan sinuga koos."
Ma oskasin küll Meie Isa palvet ja õnnistussõnu,
kuid mul polnud aimugi, kuidas ma palun Jeesusel tulla oma ellu.
Istusin taga ja palusin temaga koos häälega,
nii kõva häälega, et kindlasti iga taeva ingelgi kuulis seda.
Tahtsin kindel olla selles, et Jumal teab.
Kui ma siis "aamen" ütlesin, tuli mu südamesse ääretu rahu ja rõõm.
Samal hetkel teadsin, et mu süda on Kristuse kalli verega pestud
ja ma olen Kristuse oma. Täna õhtul ma esitan sulle kutse.
Jääme palvesse. Sina, sõber, kes sa veel ei kuulu Kristusele,
saad oma sõnadega palvetada või ühineda minu sõnadega.
Palvetame koos: Ma kummardun Su poole, Issand.
Anna andeks mu patud Sa. Soovin väga kord jõuda Su juurde.
Pese verega süda mul nüüd.
Minu nimi Sa Eluraamatusse Punasega nüüd kirjuta.
Veri Kolgata künkalt voolab veel tänasel päevalgi.
Las Nelipühi tuli ristib mind taevase tulega.
Iga päev Sa taluta, kanna, et Su tahtes ikka käia ma võiks.
Kui viimane hetk mulle saabub, täida taevase rõõmuga.
Luba, et võiksin eluteel võita - viljavihke Sul korjata. Aamen.
Kui oled täna õhtul Kristuse vastu võtnud oma Vabastajana
ja tingimusteta loovutanud ennast Temale,
soovitan sulle otsida kogudus, kus karjane tunneb Kristust Karjasena.
Mine sinna, et õppida, mida meile Piiblis õpetatakse,
toomaks teisi Hea Karjase juurde. Tänan.
Jeesus, Jeesus, Jeesus, Jeesus
Ülistan Su nime
Jeesus, Jeesus Jeesus, Jeesus
Kiidan vere eest
Kiidan vere eest, kiidan
Oo, püha Jumal
Au ja kirkus on Pühal Vaimul
Vägi tohutu
Oo, püha Jumal
Au ja kirkus on Pühal Vaimul
Vägi tohutu
Jeesus, Jeesus Jeesus, Jeesus
Ülistan Su nime
Jeesus, Jeesus Jeesus, Jeesus
Kiidan vere eest
Kiidan vere eest, kiidan
Oo, püha Jumal
Au ja kirkus on Pühal Vaimul
Vägi tohutu
Oo, püha Jumal
Au ja kirkus on Pühal Vaimul
Vägi tohutu
Jeesus, Jeesus Jeesus, Jeesus
Ülistan Su nime
Oma tuli süüta
Leegitsema, puhastama
Tormituule jõuga Täida hinged, Püha Vaim
Oma tuli süüta
Leegitsema, puhastama
Tormituule jõuga Täida hinged, Püha Vaim
Halleluuja, Halleluuja
Anna kõrvad kuulda Silmad näha, süda tunda
Halleluuja, Halleluuja
Tõlge: Ülle Vellend